Henrik Forbus

Henrik Forbus (k. 13. maaliskuuta 1681 Oulu) oli suomalainen vouti, raatimies, pormestari ja valtiopäivämies.

Forbuksen vanhemmat olivat oululainen porvari, Iin nimismies Kasper Hansson Forbus (k. 1682) ja Brita Jönsdotter. Hän pääsi ylioppilaaksi Uppsalassa 1647.

Forbus toimi Hailuodon vapaaherrakunnan voutina 1654–1656 ja Iin vapaaherrakunnan voutina vuodesta 1661. Hän oli porvarina Oulussa vuodesta 1663 ja toimi Oulun raatimiehenä vuodesta 1664 ja pormestarina vuodesta 1676. Forbus oli Oulun edustajana valtiopäivillä 1668, 1678 ja 1680.

Henrik Forbus oli naimisissa vuoteen 1663 Brita Larsdotter Carlanderin (k. 1663) kanssa tämän toisessa avioliitossa ja vuodesta 1664 Margareta Larsdotter Lithoviuksen (k. 1731) kanssa. Hänen poikiaan olivat Limingan kirkkoherra Henrik Forbus (1674–1737), vaasalainen raatimies Kasper Forbus (k. 1693)  ja Kemin kirkkoherra Lars Forbus (1672–1725).

Lähteet 

Oulun pormestarit ja kaupunginjohtajat
Suomen skotlantilaiset
Syntymävuosi puuttuu
Vuonna 1681 kuolleet